**ПОКАНА ЗА ПОДБОР НА ОБУЧИТЕЛНА ОРГАНИЗАЦИЯ**

по Дейност 7. Професионално развитие на преподавателите в Медицински университет-Варна и Варненски свободен университет

по Проект №BG05M20P001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“

**в курс ДИГИТАЛНИ УМЕНИЯ (80 учебни часа)**

продължаващо обучение

Екипът за управление на Проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ („Проекта“), финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове

**ОБЯВЯВА**

Покана за подбор на обучаваща организация за провеждане на обучения на преподаватели от Варненски свободен университет „Черноризец Храбър“
за реализация на обучение за развитие на дигитални компетентности
в курс ДИГИТАЛНИ УМЕНИЯ (продължаващо обучение)

1. **Описание на предвиденото обучение**

**Целева група:**

Обученията са предвидени за преподавателите, обучаващи студенти в Професионално направление 4.6 Информатика и компютърни науки (ВСУ).

**Цел на обучението:**

Целта на курса е повишаване на квалификацията на преподавателите по отношение на дигиталната им компетентност за разработване на интердисциплинарни магистърски програми по проекта и за реализация на учебен процес в дистанционна форма на обучение на английски език, както и за подготовка на дигитални образователни ресурси и развитие на умения за креативност и критично мислене и съвместна работа в дигитална среда при подготовка на иновативни хибридни дисциплини, вкл. на програми, предвидени да се реализират по проекта.

**Очаквани резултати от обучението:**

В резултат от обучението си в този курс, участващите в него преподаватели трябва да придобият знания/умения/отношения/ценности и да подобрят качеството на обучението в бакалавърски и магистърски програми във Варненски свободен университет „Черноризец Храбър“.

Основни тематични акценти в курса са:

* таксономии на образователните цели в дигитална среда;
* компетентностни модели и проекциите им за реализация на обученията в магистърските програми по проекта;
* технологии и практики за разработка на образователни ресурси за магистърските програми по проекта;
* ефективност на практики за обучение и оценяване на студенти в дигитална среда;
* планиране и реализация на учебни дисциплини с инструменти в електронни платформи за обучение и платформи за дистанционно обучение, както и разширяването им с други интегрирани инструменти и дигитални технологии в тях;
* оценка на качество на образователни ресурси, вкл. подходящи за обучение в магистърските програми ‚AI in BioMedicine” и “AI in HealthCare”;
* интерактивни методи на обучение и учене в дигитална среда;
* разработка на интерактивни дигитални ресурси;
* разработка на интерактивни електронни издания за обучение на магистрите по проекта;
* етични аспекти (технологични и организационни), свързани с дигиталната компетентност;
* мултикултурна комуникация и съвместна работа на преподаватели, студенти и партньори в аудиторни занятия и извънаудиторни дейности.

**Форма на провеждане на обучението:**

Обучението е предвидено да се проведе за 25 преподаватели Варненски свободен университет, в дистанционна форма, в групи до 7 участника, с общ хорариум 80 учебни часа.

Обучението приключва с финален изпит и на успешно завършилите курса се издава сертификат за приключен курс и ниво на дигиталната компетентност по дигиталните умения от референтната рамка на ЕС DigComp и DigCompEdu.

1. **Период на провеждане на обучението**

Обучението да се проведе в периода април 2023 г. – ноември 2023 г. при подаване на заявка за обучение с конкретни дати и брой лица

1. **Пределна цена**

Цената за един обучаем е в размер на 360,00 лв.

1. **Изисквания към обучаващата организация**

Кандидатстващите заинтересовани лица и организации подават оферти за провеждане на обучението, заедно с документи, които доказват съответствието със следните изисквания:

1. Да представят детайлна учебна програма за провеждане на обучението с описание на методи, които ще се използват, съобразени с целевата група и очакваните резултати

2. Да представят опит в изпълнение на поне един образователен проект през последните две години, считано от датата на подаване на офертата.

3. Да представят опит в изпълнение на поне една дейност по внедряване на дигитални технологии в образователен процес/образователна институция през последните две години, считано от датата на подаване на офертата.

4. Да разполага с обучители/лектори с опит при провеждане на обучения с идентичен и сходен предмет с този на предвиденото обучение, посочени в списък на предложените обучители, заедно с приложени автобиографии.

1. **Място и срок за подаване на документите за участие**

Документите за участие се подават в отдел „Международна дейност и проекти“ на ВСУ всеки работен ден от 8:30 до 16:30 ч. в срок до 31.03.2023 г.

В случай,че документите са подписани с електронен подпис (КЕП) е допустимо да бъдат изпратени на имейл на отдел „Международна дейност и проекти“ на ВСУ vfu-projects@vfu.bg в срок до 31.03.2023 г.

Класирането на офертите ще се извърши от оценителна комисия за проверка на съответствието по т.4 Изисквания към обучаващата организация.

След извършване на подбора, одобрената обучителна организация ще бъде поканена да сключи договор за провеждане на обученията.